PRIMĂRIA MUNICIPIULUI SATU MARE

Serviciul Managementul Resurselor Umane
Nr. 48178/19.08.2026
În temeiul prevederilor art. 136 alin. (8) lit. b) din O.U.G. nr.57/2019 privind Codul Administrativ, cu modificările şi completările ulterioare, Serviciul Managementul Resurselor Umane formulează următorul:

Raport de specialitate 

la proiectul de hotărâre privind aprobarea organigramei și a statului de funcții al unității de învățământ cu personalitate juridică „Creșa Satu Mare”

     
 Creșa Satu Mare, unitate de învățământ cu personalitate juridică înființată de autoritatea publică locală prin Hotărârea Consiliului Local Satu Mare nr.282/28.10.2021 și Hotărârea Consiliului Local Satu Mare nr.311/09.09.2022, are misiunea de a oferi, pe timpul zilei, servicii integrate de educație, îngrijire şi supraveghere a copiilor cu vârste cuprinse între 0 şi 3 ani.
  Creșa Satu Mare prin structurile de educație timpurie, numite în continuare creșe, oferă următoarele tipuri de servicii:

a) servicii de educație timpurie;

b) servicii de îngrijire, protecție și nutriție a copiilor;

c) servicii de supraveghere a stării de sănătate a copiilor;

d) servicii complementare pentru copil, familie, respectiv servicii de consiliere, educație parentală,  informare.


Personalului unității de învățământ Creșa Satu Mare, personal de specialitate încadrat în baza unui contract individual de muncă, i se aplică prevederile legislației muncii, Codul Muncii, precum și prevederile Titlului III Personalul contractual din autoritățile și instituțiile publice Partea a VI-a din OUG nr.57/2019 privind Codul Administrativ cu modificările și completările ulterioare.

I. Modificare structură organizatorică / suplimentarea posturilor la nivelul unității de învățământ cu personalitate juridică Creșa Satu Mare de la 125 la 162 posturi 

UAT Satu Mare a beneficiat de finanțare nerambursabilă, prin PNRR și Programul Național de construcții de interes public sau social, pentru realizarea obiectivului de investiții ,, Proiect Tip – Construire și dotare creșă mare pentru 110 copii, strada Iuliu Coroianu nr.46, Municipiul Satu Mare, Județul Satu Mare’’, investiția fiind realizată de Compania Națională de Investiții, în calitate de structură de implementare.

Totodată, prin Memorandumul aprobat în ședința Guvernului din data de 5 martie 2026, având ca temă „Scoaterea la concurs a posturilor vacante ca urmare a predării creșelor care urmează a fi recepționate în cadrul Programului guvernamental construire creșe «Sfânta Ana», finanțat prin Planul Național de Redresare și Reziliență al României, în cadrul Componentei 15 – Educație, Investiția 1 – Construirea, echiparea și operaționalizarea a 110 creșe, respectiv prin Programul național de construcții de interes public sau social”, a fost aprobată scoaterea la concurs a posturilor necesare funcționării obiectivelor de investiții în domeniul educației timpurii.

În acest context, pentru obiectivul de investiții „Construire și dotare Creșă Mare pentru 110 copii, strada Iuliu Coroianu nr. 46, municipiul Satu Mare, județul Satu Mare”, beneficiar fiind autoritatea administrației publice locale – Municipiul Satu Mare, sunt prevăzute 37 de posturi necesare asigurării resurselor umane pentru funcționarea creșei.


Față de cele prezentate se impune suplimentarea structurii organizatorice de la 125 posturi la 162 posturi, prin înființarea de funcții în regim contractual la nivelul unității de învățământ Creșa Satu Mare cu un număr de 37 de posturi de natură contractuală, ca urmare a înființări unei structuri noi ,,Creșa Grădina Fermecată”  obiectiv realizat prin programul național de construire creșe, care va dispune de următoarele resurse umane:

a. Personal didactic de predare: educator-puericultor – 12 posturi, respectiv câte două cadre didactice pentru fiecare grupă;
b. Personal de specialitate: inspector de specialitate, gradul II – 2 posturi; muncitor calificat, gradul I – 2 posturi;
c. Personal auxiliar și de îngrijire: infirmieră – 18 posturi; îngrijitoare – 3 posturi.


Potrivit prevederilor art.33 alin.(1), art.34 și ale art.35 alin. (1) lit.b) și c) și alin.(3) din Anexa la HG nr.566/2022 privind aprobarea metodologiei de organizare și funcționare a creșelor și a altor unități de educație timpurie antepreșcolară, structura orientativă a personalului, unitățile de învățământ cu nivel antepreșcolar este formată din: 

,,art.35 alin. (1) lit.b) personal didactic de predare educator – puericultor și lit.c) personal didactic auxiliar infirmieră și îngrijitoare ”.


Asigurarea personalului didactic de predare din unitățile publice de educație timpurie antepreșcolară se realizează cu respectarea standardelor de calitate și a legislației în vigoare de către Inspectoratul Școlar în colaborare cu autoritățile adminstrației publice locale, în cazul creșelor nearondate unei unități de învățământ pentru care autoritățile administrației publice locale au calitatea de persoană juridică fondatoare, conform Metodologiei - cadru privind mobilitatea personalului didactic de predare din învățământul preuniversitar.


Asigurarea personalului didactic auxiliar și nedidactic din unitățile publice și private în care se oferă servicii de educație antepreșcolară este în responsabilitatea angajatorului.

II. Modificare structură organizatorică  urmare a promovarii în grad profesional

Luând act de documentația înaintată executivului de către Directorul Creșa Satu Mare cu nr.3961/12.08.2026, înregistrată la sediul instituției sub nr. 46732 /12.08.2026 și Nota de fundamentare a Serviciului Buget-Contabilitate, Resurse-Umane și Administrativ din cadrul Creșa Satu Mare înregistrată cu nr.3960/12.08.2026, și de  Raportul final al examenului de promovare într-o funcție de nivel studii superioare înregistrat cu nr. 6047/27.11.2025. 

Față de situația existentă și reglementată de prevederile Hotărârii Consiliului Local al Municipiului Satu Mare nr. 308/27.11.2025 privind aprobarea organigramei și a statului de funcții al unității de învățământ cu personalitate juridică Creșa Satu Mare, în vederea emiterii deciziei individuale de promovare în grad profesional imediat superior celui deținut de acestea,  se impune modificarea statului de funcții.

Raportat la prevederile  art. 40 alin. (1) lit. a) și lit. b) din Legea nr. 53/2003 Codul Muncii, cu modificările și completările ulterioare, potrivit cărora:

    ” Angajatorul are, în principal, următoarele drepturi:

a) să stabilească organizarea și funcționarea unității;

b) să stabilească atribuțiile corespunzătoare fiecărui salariat, în condițiile legii;...” 

Văzând și prevederile art. 382 lit. a), art. 405, art. 539 lit. b) și art. 541 alin. (1) din O.U.G. nr. 57/2019 privind Codul Administrativ, cu modificările și completările ulterioare, potrivit cărora personalul contractual din cadrul serviciului public nu are atribuții care implică exercitarea prerogativelor de putere publică prevăzute la art. 370 din OUG nr. 57/2019, 

”….ART. 382

Categorii de personal bugetar cărora nu li se aplică  prevederile privind funcționarii publici

Prevederile prezentului titlu nu se aplică următoarelor categorii de personal bugetar:

a) personalul contractual salariat din aparatul propriu al autorităților și instituțiilor publice, care desfășoară activități de secretariat, administrative, protocol, gospodărire, întreținere reparații și de deservire, pază, precum și alte categorii de personal care nu exercită prerogative de putere publică;

ART. 405

Stabilirea structurii de posturi

Structura de posturi se stabilește pe baza activităților prevăzute la art. 370 alin. (1)-(3), precum și prin raportare la activitățile desfășurate de categoriile de personal prevăzute la art. 382….” 

Și întrucât prin prezentul proiect de hotărâre funcțiile publice contractuale propuse pentru transformare nu implică prerogative de putere publică, proiectul de hotărâre nu necesită avizul Agenției Naționale a Funcționarilor Publici. 

Având în vedere faptul că unitatea de învățământ Creșa Satu Mare face parte din rețeaua școlară i se aplică și prevederile HG nr. 566/2022 privind aprobarea Metodologiei de organizare şi funcţionare a creşelor şi a altor unităţi de educaţie timpurie antepreşcolară, cu modificările și completările ulterioare sens în care Regulamentul de organizare și funcționare este aprobat de  consiliul de administrație.  

  ” Secţiunea a 2-a Organizarea unităţilor de educaţie timpurie antepreşcolară. Structura anului şcolar

 Articolul 7 (1) Activitatea unităţilor publice şi private de educaţie timpurie antepreşcolară se organizează în baza prevederilor prezentei metodologii şi a regulamentului propriu de organizare şi funcţionare.

 (2) Regulamentul propriu de organizare şi funcţionare stabileşte normele cu caracter de obligativitate pentru întregul personal didactic de predare, didactic auxiliar şi nedidactic din unitatea respectivă, pentru părinţii /reprezentanţii legali ai copiilor, precum şi norme pe domenii de activitate, particularizând aspectele specifice educaţiei antepreşcolare.

 (3) În cazul unităţilor de educaţie timpurie antepreşcolară prevăzute la art. 1 alin. (3) şi la art. 6 alin. (1) regulamentul propriu de organizare şi funcţionare este aprobat de consiliul de administraţie al acestora .... 

 (5) Personalul îşi desfăşoară activitatea în conformitate cu Proiectul de dezvoltare instituţională (PDI) al unităţii de educaţie timpurie antepreşcolară, stabilit şi aprobat de către consiliul de administraţie. 

 (6) Proiectul de dezvoltare instituţională (PDI) al unităţii de educaţie timpurie antepreşcolară cuprinde misiunea, scopul, obiectivele şi activităţile specifice.  

Pe cale de consecință, având în vedere cele expuse mai sus, și ținând cont de faptul că la punerea în aplicare a prezentului proiect de hotărâre se vor respecta:
· prevederile art. 14 ale Legii nr. 273/2006 privind finanțele publice locale, cu  modificările și completările ulterioare:

”ART. 14

    Reguli bugetare

    (2) Cheltuielile bugetare au destinaţie precisă şi limitată şi sunt determinate de autorizările conţinute în legi speciale şi în legile bugetare anuale.

    (3) Nicio cheltuială nu poate fi înscrisă în bugetele prevăzute la art. 1 alin. (2) şi nici nu poate fi angajată şi efectuată din aceste bugete, dacă nu exista bază legală pentru respectiva cheltuială.

    (4) Nicio cheltuială din fonduri publice locale nu poate fi angajată, ordonanţată şi plătită dacă nu este aprobată, potrivit legii, şi dacă nu are prevederi bugetare şi surse de finanţare.

    (5) După aprobarea bugetelor locale pot fi aprobate acte normative cu implicaţii asupra acestora, dar numai cu precizarea surselor de acoperire a diminuării veniturilor sau a majorării cheltuielilor bugetare aferente exerciţiului bugetar pentru care s-au aprobat bugetele locale respective.”

· respectiv prevederile art. 3 ale Legii nr. 153/2017 privind salarizarea personalului plătit din fonduri publice:

  ” ART. 3

    Gestionarea sistemului de salarizare

    (1) Gestionarea sistemului de salarizare a personalului din instituţiile şi autorităţile publice se asigură de fiecare ordonator de credite.

    (4) Ordonatorii de credite au obligaţia să stabilească salariile de bază/soldele de funcţie/salariile de funcţie/soldele de grad/salariile gradului profesional deţinut, gradaţiile, soldele de comandă/salariile de comandă, indemnizaţiile de încadrare/indemnizaţiile lunare, sporurile, alte drepturi salariale în bani şi în natură prevăzute de lege, să asigure promovarea personalului în funcţii, grade şi trepte profesionale şi avansarea în gradaţii, în condiţiile legii, astfel încât să se încadreze în sumele aprobate cu această destinaţie în bugetul propriu.”

În vederea aplicării și respectării prevederilor Standardului 4 - Structura organizatorică. Conducătorul entității publice definește structura organizatorică, competențele, responsabilitățile, sarcinile, relațiile organizatorice și comunică salariaților documentele specifice ale structurii organizatorice….4.2.5. Conducerea entităţii publice analizează periodic gradul de adaptabilitate a structurii organizatorice la modificările intervenite în interiorul şi/sau exteriorul entităţii publice. ..”.
Față de cele expuse mai sus, raportat la domeniul de competență al Consiliului local care conform prevederilor din OUG nr. 57/2019 privind Codul Administrativ, cu modificările și completările ulterioare are iniţiativă şi hotărăşte, în condiţiile legii, în toate problemele de interes local date în competenţa sa, respective aprobă la propunerea primarului organigrama și statul de funcții a instituțiilor publice de interes local, asigură cadrul necesar pentru furnizarea serviciilor publice de interes local – educație, 

Proiectul de hotărâre privind aprobarea organigramei și a statului de funcții al Unității de Învățământ cu personalitate juridică „Creșa Satu Mare” îndeplinește condițiile legale, drept pentru care, proiectul se înaintează Consiliului Local al Municipiului Satu Mare cu propunere de aprobare.

Serviciul Managementul Resurselor Umane,
Șef Serv. Ulici Renata Claudia

